cyanic-selkie/wikianc huggingface dataset:
Long Island Music and Entertainment Hall of Fame
I tillegg til ein innskrivingsseremoni annakvart år driv Long Island Music Hall of Fame med utdanning, mellom anna stipend til lokale studentar, førelesingar, konsertar og eit mobilt opplæringsmuseum.
EHF-meisterligaen i handball 2019/Menn
Meisterligaen i handball 2019 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 2. og 3. juni.
Finalen
Vardar fekk kontoll over kamputviklinga i løpet av fyrste omgang, laget leia 16–11 ved pause. I andre omgang styrte laget inn til tremålssiger.
Brasilianaren Rogério Ferreira vart toppskårar for Vardar med sine 6 mål, like mange mål skåra franskmannen Kentin Mahé for Veszprém.
Fools Meeting
Fools Meeting er eit studioalbum av Carol Grimes og den britiske blues- og progressive rockegruppa Delivery, gjeve ut i 1970. Bandet var ei av dei tidlege progressive rockegruppene frå Canterbury scene.
Fools Meeting var det einaste albumet dei gav ut. Ei CD-utgåve med bonusspor kom ut på Cuneiform Records.
Medverkande
med:
Václav II av Böhmen
Václav II av Böhmen var konge av Böhmen frå 1278 og av Polen frå 1300.
Václav var son av Ottokar II av Böhmen og Kunigunde av Slavonia. Som konge i Böhmen etter at faren døydde la han under seg Schlesien, Kraków og Stor-Polen, og i 1300 let han seg krona som konge av Polen. I 1301 klarte han å få sonen sin Václav III vald til konge av Ungarn. Regjeringstida til Václav II var ei materiell blømingstid for Böhmen. Samtidig tiltok fortyskinga av landet.
Do the Strand
«Do the Strand» er den første songen frå det andre albumet til Roxy Music, For Your Pleasure frå 1973. I motsetnad til songane frå debutalbumet, startar denne songen brått utan ein instrumental introduksjon.
Tekst
Songen prøver å overtale lyttarane om å gjere «the strand», som truleg er ein slags dans. Teksten er typisk for tidlege Roxy Music-tekstar med intellektuelle referansar, som Sfinksen, Mona Lisa, Lolita og Guernica.
Songen gjev ingen instruksjonar om korleis The Strand bør dansast, og truleg hadde ikkje bandet noko spesifikk dans i tankane.
Singel
«Do the Strand» vart gjeven ut som singel i 1973 i somme land (ikkje Storbritannia). Han kom ut som singel i Storbritannia i 1978 for å marknadsføre Greatest Hits-albumet deira, men nådde då ikkje lista. Trass i dette er songen ein av dei mest populære hos Roxy Music-tilhengjarane, særleg på konsertane.
Andre versjonar
Det amerikanske popbandet Scissor Sisters gjorde ein versjon av «Do the Strand» for War Child-albumet War Child Presents Heroes i 2009.
No'am
No'am (hebraisk skrift נֹעַם, נועם, tyder 'Herleg') er ein religiøs moshav sør i det sentrale Israel og kalla opp etter eit vers i Salomos ordtak 3:17: «På vegane hennar er det herleg å fara, alle hennar stigar fører til fred.».
Han ligg i Hevel Lakhish og høyrer til Shafir regionale kommune. I 2006 hadde han 430 innbyggjarar.
Materiallære
Materiallære er læra om framstillinga av materialar og eigenskapane deira. I vid forstand er material alle stoff som er nyttige for menneska. Slike stoff kan vere faste, flytande eller ha gassform, men vanlegvis avgrensar materiallæra seg til læra om dei faste stoffa og dei mekaniske eigenskapane deira.
Bud Powell
Bud Powell var ein amerikansk jazzpianist, rekna for å vere mellom dei sentrale pianistane i bebopen.
Han deltok ikkje på dei tidlege sentrale bebop-innspelingane, men han synte fram sin særeigne spelestil på sine første innspelingar som leiar i 1947: Med ei perkussiv og eksplosiv høgrehand (fleire har hevda at Powell var pianistane sitt svar på Charlie Parker ) og ei venstrehand som forsiktig markerte akkordane med overraskande pausar og dissonansar.
Bud Powell sleit med store mentale problem store delar av livet, problem som vart styrkte av eit misbruk av alkohol og heroin. Han skal etterkvart ha oppført seg så merkeleg at sjølv Charlie Parker, som heller ikkje var kjend for sin gode oppførsel, nekta å ha han med seg i bandet sitt.
Han reiste til Paris i 1959, der han vart verande i fem år. Han returnerte til USA i 1964, der han var lova arbeid. Han var då sjuk av tuberkulose. Han skulle returnere til Paris, men det gjorde han aldri. Han heldt ein mislukka konsert i Carnegie Hall i 1965. Året etter døydde han av tuberkulose.
Fylkesveg 213 i Aust-Agder
Fylkesveg 213 i Aust-Agder går mellom Hisøy kyrkje og Havsøy brygge i Arendal kommune. Vegen er 2,2 km lang.
Holdfast Point
Holdfast Point er eit nes ved austsida av Lallemandfjorden, kring 12 nautiske mil sørvest for Cape Rey i Graham Land i Antarktis. Det vart kartlagd frå flyfoto teken av Falkland Islands and Dependencies Aerial Survey Expedition (1956–57), og fekk dette namnet fordi når pakkisen bryt ut nord for Lallemandfjorden, held han seg vanlegvis fast ein perioden til han har kome sør for dette neset.
Revaha
Revaha (hebraisk skrift רְוָחָה, tyder 'Trøyst') er ein religiøs moshav sør i det sentrale Israel. Han ligg i sør i Shephelah nær Kiryat Gat og høyrer til Shafir regionale kommune. I 2006 hadde han 449 innbyggjarar.
Steinkrossane i Eivindvik
Den 27. april 2012 knekte den over tusen år gamle steinkrossen ved Gulen kyrkje ved eit uhell. Uhellet skjedde ved felling av eit tre i nærleiken av kyrkja.
Revaha
Landsbyen vart grunnlagd i 1953 av immigrantar frå Kurdistan på land som tidlegare hadde høyrt til den fråflytta arabiske landsbyen Hatta. Dei fleste av innbyggjarane er statsreligiøse.
Steinkrossane i Eivindvik
Olavskrossen
Den eine krossen står ved kyrkjegardsmuren ved Gulen kyrkje. Denne krossen er ein keltisk kross som er 285 cm høg. Han har runde armholer og rette armar. I fylgje ei segn skal denne krossen ha blitt reist av Olav den heilage i 1023. Segna seier også at det skal ha vore ei såkalla Olavskjelde, altså eit oppkome av vatn som skal ha fått helande kraft etter at Olav hadde vore i kontakt med det, knytt til krossen. Tidlegare stod det eit kar av kleberstein ved krossen. Dette karet er no flytta inn i kyrkja og vert brukt som døypefont.
Biskop Fridtjov Birkeli skreiv ei bok om norske steinkrossar, og omtalte der denne krossen som ein kross av «norsk-keltisk» type. Han meinte at «Korset er så forsegjort at en prest fra «keltisk» område må ha forestått utførelsen av det.» Han seier også at krossen i fylgje ein tradisjon opphavleg skal ha stått nede ved sjøen, og at dette saman med karet som i dag er døypefont, tyder på at det har funne stad massedåp nede ved sjøen. Dåp i tidleg kristentid: Heilt til 1200- talet vart heile kroppen dukka ned i vatn. Dei måtte ha store kar.
Krossen i Krossteigen
Nokon hundre meter frå kyrkja, på ein plass som kallast Krossteigen, står ein kross som er 265 cm høg. Dette er ein kross som Birkeli kategoriserer som «norsk-anglisk» type. Han seier også at denne krossen har eit klart framand preg og har preg av ein dyktig steinhoggar. Krossen er plassert slik at sola kan skine på han kvar dag heile året. Når sola snur ved vintersolkverv, står steinen slik at sola akkurat lysar opp heile krossen. Birkeli hevdar at krossen er forma som det mest «angliske korset» vi har i landet, og skildrar det med elegante buer mellom armane.
Vărsjets
Vărsjets (bulgarsk Вършец) er ein by og ein kommune i provinsen Montana i Bulgaria. Kommunen omfattar byen Vărsjets og ni andre busetnader.
Kommunen har eit areal på 240 km2. Ved folketeljinga i 2011 hadde kommunen 8 203 innbyggjarar, medan sjølve byen hadde 6 270 innbyggjarar.
Dei største busetnadene i kommunen er:
Kfar Qouq
Kfar Qouq er ein landsby i Libanon, som ligg i Rashaya distrikt sør i Beqaa guvernement. Han ligg mellom fjella nær Hermon og grensa til Syria, kring halvvegs mellom Jezzine og Damaskus.
Nordvestpassasjen
Nordvestpassasjen er ei sjørute frå Atlanterhavet til Stillehavet via den arktiske øygruppa nord i Canada.
Dei ulike øyane i arkipelet er skilde frå kvarandre og det kanadiske fastlandet av ein serie arktiske sjøvegar som saman er kjende som Nordvestpassasjen.
Historiske forsøk
Frå 1600-talet til 1900-talet sende mange europeiske land ut ekspedisjonar for å finna passasjen for å etablera ei raskare handelsrute til Asia. Det var på leiting etter denne passasjen at mesteparten av den nordamerikanske aust- og vestkysten blei oppdaga og kartlagd av europearar.
I 1539 sende Hernán Cortés ein ekspedisjon under leiing av Francisco de Ulloa, som skulle segla langs dagens Baja California for å finna passasjen. 8. august 1585 kom den engelske oppdagaren John Davis fram til Cumberland Sound på Baffinøya. I 1609 segla Henry Hudson opp Hudsonelva for å leita etter passasjen. Hudson var seinare involvert i oppdagelsesreiser til Nord-Canada, og oppdaga Hudsonbukta.
Jens Munk prøvde i 1620, på oppdrag frå Kristian IV, å finna Nordvestpassasjen, men kom ikkje lengre enn til Hudsonbukta.
I 1845 freista ein velutstyrt britisk ekspedisjon leidd av John Franklin å bryta seg veg gjennom isen frå Baffinbukta til Beauforthavet. Då ekspedisjonen ikkje vende tilbake blei det skipa til fleire redningsekspedisjonar. Det var desse ekspedisjonane som kartla større delar av passasjen.
Historisk trafikk
Den fyrste som segla gjennom heile passasjen var den norske oppdagaren Roald Amundsen, som hadde heisa ankar i 1903 akkurat i tide for å unngå hissige kreditorar som ville stoppa ekspedisjonen. Reisa blei gjennomført på tre år med den vesle ombygde fiskebåten «Gjøa». Den ekstreme tidsbruken hadde årsak i at han valde ei rute som var kommersielt upraktisk for gjennomfarten. I tillegg var passasjen tidvis særs grunn.
Den fyrste kryssinga frå vest til aust var med skonnerten «St. Roch» i 1940 under kaptein Henry A. Larsen. Larsen var òg den fyrste til å ta seg gjennom passasjen på ei enkelt årstid i 1944, med det same skipet.
Ved utgangen av 2018 hadde totalt 290 skip kryssa heile Nordvestpassasjen frå Atlanterhavet til Stillehavet eller omvendt. Båtane hadde nytta ni forskjellige ruter aust for Beauforthavet:
Grensedisputt
Sommaren 2000 drog fleire skip nytte av ein tynnare sommaris i passasjen og tok seg gjennom. Det er mogleg at global oppvarming kjem til å gjera passasjen farbar i større delar av året, noko som gjer han attraktiv som shippingrute. Skip som skal frå Asia til Europa sparer 4000 km ved å nytta passasjen, i motsetniad til dagens shippingruter gjennom Panamakanalen.
Fylkesveg 214 i Aust-Agder
Fylkesveg 214 i Aust-Agder går mellom Hisøy kyrkje og Rennebakken (Kolbjørnsvik) i Arendal kommune. Vegen er 2,2 km lang.
Mount Denucé
Mount Denucé er eit avrunda fjell i Antarktis på 1535 moh. Det ligg mellom Mount Hulth og Mount Haskell på sørvestsida av Cabinetfjorden, på austkysten av Graham Land. Fjellet vart kartlagt av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon i desember 1947. Det vart namngjeve frå FIDS etter Jean Denucé, ein belgisk polar bibliograf.
Sketches
Sketches er det 17. albumet til den skotske visesongaren Bert Jansch og kom ut om lag samstundes med eit anna album, The Ornament Tree i 1990.
Dečanska Bistrica
Dečanska Bistrica (serbisk Дечанска Бистрица; albansk Bistrica e Deçanit) er ei elv i Kosovo. Elva er 53 km lang og ei sideelv til Kvite Drin frå høgre.
Namnet på elva, Bistrica, tyder 'klårt vatn' på serbisk.
Dečanska Bistrica spring ut frå sørsida av fjellet Bogićevica, ein del av fjellkjeda Prokletije. Elva renn nord for fjellet Đaravica, det høgaste i Kosovo (2656 moh). Elva snur søraust nord for fjella Koprivnik og Strečoka, der ho har grave ut ei djup kløft (Dečanska klisura). Etter kløfta renn elva forbi mellomalderklosteret Visoki Dečani, som står på verdsarvlista til UNESCO. Elva held fram austover, i eit særs tett folkesett område nær den vesle byen Dečani og landsbyane Istinić, Beleg, Brdlić, Vranovac og Jablanica, før ho munnar ut i Kvite Drin.
Den øvre delen av elva vert nytta til vasskraftproduksjon (6,5 MW), medan den nedre delen til ein viss grad vert nytta til vatning.
Vest-Beqaa distrikt
Vest-Beqaa distrikt (arabisk قضاء البقاع الغربي) er eit administrativt distrikt i Beqaa guvernement i Libanon. Det administrative senteret er Joub Jannine.
Terra sigillata
Terra sigillata er ei moderne nemning for ein type finkeramikk brukt som servise under Romarriket. Terra sigillata vart produsert i området rundt Arezzo i Italia, kjent som arretinsk keramikk, og delar av Gallia, engelsk samian ware, frå det fyrste hundreåret f.Kr. fram mot 300-talet e.Kr. Ein finn òg nokre gonger namnet nytta om austleg sigillata og African Red Slip (italiensk sigillata africana).
Keramikken spenner frå mørk raudbrun til lys oransje, med ein glasur som går frå matt til glinsande. Ordet sigillata syner til at gjenstandane ofte er dekorert med små figur-relieff, men dei kan òg vera udekorerte. Produksjonen gjekk føre seg på ein nær industriell skala, med høg grad av standardisering i storleik, skapnad og dekorasjon (m.a. ved bruk av former), og varene vart eksportert over store fråstandar. Endring og utvikling av produkta over tid har mogleggjort eit omfattande stilistisk katalogiseringsarbeid og utvikling av typologiar, slik at terra sigillata-keramikken har vorte eit viktig verktøy i datering av arkeologisk materiale frå denne perioden. Dragendorff si klassifisering frå 1895 er framleis i bruk, medan Hayes er mykje nytta for den sein-romerske keramikken.
Beauty Queen
«Beauty Queen» er den andre songen frå det andre albumet til Roxy Music, For Your Pleasure frå 1973. Songen er skriven av Bryan Ferry.
Teksten referer til kjærasten til Ferry, Valerie Leon, som ein gong var ei venleiksdronning, B-filmskodespelar og modell i Newcastle-området i i Storbritannia kring 1973.
Bongotrommer
Bongotrommer (spansk bongó) er eit latinamerikansk rytmeinstrument danna av to små, samankopla trommer som ein vanlegvis slår på med fingrane. Bongotrommene er eit viktig instrument i mellom anna cubansk musikk, og er mykje brukt også i annan moderne populærmusikk. Bongotrommer er einfellstrommer med open botn. Dei to trommene har ulik storleik. På spansk blir den største tromma kalla hembra ('kvinneleg') og den mindre kalla macho ('mannleg').
Saman med conga eller tumbadora, og til ein viss grad batátrommer, er bongotrommene dei mest utbreidde cubanske handtrommene, og blir brukt innan sjangrar som son cubano, salsa og afro-cubansk jazz.
Delivery
Delivery var eit britisk blues/progressiv rock-gruppa, skipa seint i 1960-åra. Bandet var ei av dei progressive rockegruppene frå Canterbury scene.
Gruppa vart skipa i 1966 som Bruno's Blues Band av gitaristen Phil Miller, den eldre broren hans, pianisten Steve Miller, trommeslagaren Pip Pyle og bassisten Jack Monck. Bandet spelte nokre år kring London. I 1968 vart saksofonisten Lol Coxhill med i bandet, og bandnamnet vart endra til Steve Miller's Delivery. I 1969 slo bandet seg saman med bluessongaren Carol Grimes og bassisten Roy Babbington erstatta Monck. Denne besetninga spelte inn og gav ut eit album: Fools Meeting. Sjølv om Grimes ønskte å vere bandmedlem gav plateselskapet albumet ut som «Carol Grimes and Delivery». I 1971 slutta Pyle i bandet for å bli med i Gong og vart erstatta av Laurie Allan (som òg seinare drog til Gong). Kort tid etter det vart bandet oppløyst.
Phil Miller skipa seinare Matching Mole med Robert Wyatt og Dave Sinclair, med ei ny utgåve av Delivery vart sett saman våren 1972 av dei to Miller-brørne, Pyle og Richard Sinclair (bass og vokal), som då var bandkollega med Steve Miller i Caravan. Bandet spelte nokre konsertar i august og september det året, men då bandet vart erstatta av Dave Sinclair (frå Matching Mole og Caravan), endra bandet namn til Hatfield and the North. Ein siste konsert med Delivery fann stad i november 1972 for BBC's Radio One In Concert-serie, med ei uvanleg besetning som førte saman Miller-brørne, Pyle, Babbington, Coxhill og Sinclair, sistnemnde berre på vokal.
Fylkesveg 215 i Aust-Agder
Fylkesveg 215 i Aust-Agder går mellom Willumstad og Hisøy kyrkje i Arendal kommune. Vegen er 2,0 km lang.
Delivery
Steve Miller gav sidan ut to album med Coxhill for Virgin-etiketten Caroline i 1973/74.
Roy Babbington, som hadde spelt med Keith Tippett Group og Nucleus i 1971-73, vart medlem av Soft Machine i 1973-76. Laurie Allan gjekk attende til Gong fleire gonger og spelte mellom anna på Flying Teapot i 1973, og seinare i Barbara Thompson sitt Paraphernalia.
Ajman
Ajman (arabisk عجمان, Aǧmān) er hovudstaden i emiratet Ajman i Dei sameinte arabiske emirata og ligg langs Persiabukta.
Folketal
Byen hadde 238 000 innbyggjarar i 2010. Dette er meir enn 90 % av folketalet i heile emiratet. Byområdet glir direkte over i byen Sharjah langs kysten i sørvest, som igjen har vokse saman med Dubai. I lag dannar dei eit samanhengande byområde.
Handel
I Ajman ligg kontoret til emiren, fleire selskap og marknadar, og kring 50 internasjonale og lokale butikkar. Her ligg òg fleir bankar.
Turisme
Mange familiar vitjar den travle og populære cornichen i Ajman på kveldane og i helgane med mange snøggmatbutikkar, kafear og bodar.
Deschanel Peak
Deschanel Peak er eit isolert, delvis isdekt fjell, 750 moh, ved sørsida av ein isbre like søraust for Cape Berteaux på vestkysten av Den antarktiske halvøya. Det godkjende namnet kjem frå «Sommet Deschanel» gjeve av J.B. Charcot, leiaren av Den franske antarktisekspedisjonen i januar 1909.
Tidsskriftet Røyst
Røyst er eit politisk tidsskrift med undertittelen «Politikk og tankeleik på venstresida». Tidsskriftet er basert i Bergen, og blei grunnlagt i 2013 av studentar tilknytt Universitetet i Bergen og Kunst- og designhøgskolen i Bergen. Første utgåve kom ut mai, 2014. Det kjem ut i to gongar i året.
Røyst fekk heiderleg omtale av Norsk tidsskriftforening i 2015.
Nordskogbygda kyrkje
Nordskogbygda kyrkje er ei langkyrkje i Elverum kommune. Ho vart oppført av byggmeister Günther Schüssler og innvigd som Nederberg kapell i 1873. I 1963 var det ei ombygging etter planar av Rolf Prag, og sidan den tid har bygget gått under namnet Nordskogbygda kyrkje.
Bill Evans
Oppstarten
Han studerte klassisk piano og fiolin frå ung alder, spelte i danseband i tenåra og heldt sin første konsert i New York by rundt 1950. Etter militærtenesta byrja han å jobbe med ei rekke musikarar som Don Elliot og Tony Scott. I 1956 vart det gjeve ut to sentrale innspelingar, Jazz Workshop med George Russel — der Evans briljerte på «Concerto for Billy The Kid» — og hans eigen debut som soloartist, New Jazz Conceptions.
Evans og Miles Davis
Han samarbeidde kort med Charles Mingus (på plata East Coasting, 1958) før han innleia samarbeidet med Miles Davis. Deltakinga på innspelinga av Kind of Blue (1959) var med på å dra Miles Davis i retning av den modale jazzen.
Davis skal ha beundra Evans sin impresjonistiske stil. Dette var uvanleg i ei tid der dei fleste jazzpianistane spelte i ein meir funky stil.
Kind of Blue vart likevel både starten og slutten på samarbeidet mellom dei to. Bill Evans hadde slutta i Miles-bandet allereie før innspelinga grunna sitt narkotikaproblem.
Evans og Scott LaFaro
I 1959 danna Evans ein trio saman med bassisten Scott LaFaro og trommisen Paul Motian. LaFaro sitt virtuose bass-spel, Motian sitt rolege driv på trommene og Evans sine polyfoniske harmoniseringar på pianoet var eit høgdepunkt i karriéren til Bill Evans. Dei spelte inn ei rekke studio- og live-plater, blant anna musikken til den legendariske live-LPen Sunday at the Village Vanguard. LaFaro døydde i ei trafikkulukke i 1961, berre ti dagar etter innspelinga av dette albumet. Bill Evans trekte seg då tilbake og heldt ikkje konsertar før mange månader etter ulukka.
Trioformatet og komposisjonane
I 1963 danna Bill Evans ei ny gruppe saman med Larry Bunker og Chuck Israels. Evans heldt seg stort sett til trioformatet livet ut, i triogrupper med Eddie Gomez og Marty Morell, Gomez og Eliot Zigmund, Bassisten Michael Moore og Philly Joe Jones og til slutt Marc Johnson og Joe LaBarbera.
Han komponerte ei rekke verk. Waltz for Debby er hans mest kjende. Denne var med frå starten og han slutta aldri med å spele han. Andre sentrale komposisjonar var Turn Out The Stars, Very Early og Re: Person I knew.
Han hadde òg si eiga liste med favorittar frå standardrepertoaret, som han utvida litt over tid.
Slutten
Bill Evans si kroppshaldning ved pianoet — hendene nærast flate ut på tangentane, ryggen bøygd og med andletet nærast ned i tangentane — skapte eit inntrykk av ein inneslutta person. Dette kan skuldast bruken av narkotika, både heroin og seinare kokain.
Trass i sviktande helse, spelte Evans til siste slutt. Det finst innspelingar gjort i dei siste dagane før han døydde.
Rulletrapp
Rulletrapp er eit transportmiddel med trappetrinn festa på eit elektrisk drive band som kan frakta brukarar opp eller ned mellom ulike nivå. Innretninga blei først teken i bruk i USA i 1896.
Rulletrapper er vanlege der mange folk skal flytta på seg, som på undergrunns- og togstasjonar, kjøpesenter og stormagasin, hotell, stadion og andre offentlege bygningar.
Verkemåte
Rulletrapper har trinn danna av endelause band som blir drivne rundt av kjeder. Kvart trinn går til enden av trappa (toppen eller botnen) og går så under beltet.
Rulletrapper er bygd opp på den måten at det er hovudkjeder på begge sider langs heile rulletrappa som trinna er festa i. Hovudkjedene (som er like sykkelkjeder, berre rundt 20 gonger så store) går langs sidene av rulletrappa og snur i boge oppe og nede (øvre og nedre vendestasjon). Alle trinn er festa til kjedene med stor presisjon slik at rillene på trinna går inn i kvarandre for å unngå klemfare i form av å kunne få ein finger eller anna imellom. Trinna følgjer kjedene heile vegen rundt. Det er også ein drivkjede i øvre vendestasjon som er kopla til motor og snekke som trekker hovudkjedene og trinna rundt. Ein motor er på mellom 5 og 9 kW.
Bruk
Sidan ei rulletrapp vanlegvis går ein veg heile tida, kan mange menneske bruka henne utan å måtta venta, bortsett frå når det er svært stor pågang. Nokre stader er det vanleg at ein stiller seg på ei side av trappa om ein skal stå i ro, slik at dei som vil gå i rulletrappa kan gå forbi. Dette er særleg kjend frå rulletrappene ved London undergrunnsbane.
Revolusjonær sosialisme
Revolusjonær sosialisme refererer til former for sosialisme som meiner at ein sosial revolusjon er naudsynt for å gjennomføre ein overgang frå kapitalisme til sosialisme.
Dad Loves His Work
Dad Loves His Work er det tiande studioalbumet til James Taylor. Det kom ut i mars 1981 og inneheld ein duett med J.D. Souther, «Her Town Too», som nådde 11. plassen på Billboard Hot 100 og topp 5 på Billboard's Adult Contemporary-liste. Albumet selde til platina i USA. Det var det første albumet til Taylor utan ein coverversjon.
Innhald
Alle songar av James Taylor, utanom der andre er nemnde.
Medverkande
Kor på «That Lonesome Road»
Taylor Platform
Taylor Platform er eit lågt, nesten flatt fjellmassiv 1 nautisk mil (1,9 km) nord for Mount Brocklehurst i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions) tekne i 1956 og 1960. Det vart namngjeve av Antarctic Names Committee of Australia (ANCA) etter F.J. Taylor, som forska på ionosfæren ved Mawson-stasjonen i 1964.
Fylkesveg 216 i Aust-Agder
Fylkesveg 216 i Aust-Agder går mellom His og Tangen i Arendal kommune. Vegen er 895 meter lang.
Al-Bireh i Libanon
Al-Bireh, El Bire, Biré, El Bireh (arabisk البيرة) eller Birra (under krosstoga) er ein by i Rashaya distrikt, søraust i Bekaa guvernement i Libanon. Al-Bireh er ein del av kommunen Rashaya. Han ligg vest for vegen mellom Majdel Anjar og Rashaya. Innbyggjartalet er estimert å vere kring 9000. Han er ein liten muslimsk by med to moskear og to skular.
Den eldste delen av byen ligg på toppen av Jabal Arbi, medan den nyare delen ligg i dalen Wadi al-Taym, og vert kalla Izza. Av stader i nærleiken finn ein Rafid, Kamed, Khirbet-Rouha og Mdouckha. Byen ligg 80 km frå Beirut og 40 km frå Damaskus i Syria.
Hovudnæringa i byen er jordbruk. Byen er kjend for dyrking av oliven, mandlar, frukt og grønsaker og andre avlingar.
Historie
Det er gjort fleire funn frå Qaraoun-kulturen frå yngre steinalder i området.
The Ornament Tree
The Ornament Tree er det 18. albumet til den skotske visesongaren Bert Jansch, og kom ut om lag samstundes med eit anna album, Sketches i 1990.
Al-Bireh i Libanon
Historie
Byen vart først okkupert av PLO-styrkar seint i 1970-åra, så av israelske styrkar tidleg i 1980-åra. Før den israelske invasjonen vart byen råka av fleire israelske luftåtak.
Carol Grimes
Carol Ann Grimes er ein britisk songar og låtskrivar.
I 1969 vart ho med i bandet Delivery og spelte inn det einaste albumet deira før ho starta ein solokarriere. Før solokarrieren hennar kom i gang var ho òg medlem av det kortvarige bandet Uncle Dog og spelte inn eit album med dei kalla Old Hat i 1972. Det første soloalbumet hennar, Warm Blood (1974), vart spelt inn med medlemmar av Area Code 615 og Average White Band. Ho spelte inn det andre albumet sitt i Memphis i Tennessee, med Brecker Brothers, Donald «Duck» Dunn og The Memphis Horns. Ho skipa bandet Eyes Wide Open i 1984. Seinare vart ho lærar og arbeidde i musikalar. I 1990-åra arbeidde ho i det moderne, klassiske koret The Shout.
Diskografi
(La Cooka Ratcha)
Jakob Lund
Jakob Lund var ein norsk prest og diktar, fødd i Snåsa.
Lund vart cand.theol. 1714 og fekk same året kapellan-stilling i Bjørnør i Sør-Trøndelag. Frå 1729 til han døydde var han sokneprest i Aukra, sidan også prost i Romsdal. Han vert hugsa for å ha skrive bryllaupsdikt på romsdalsmål.
To lange bryllaupsdikt er presentert i årgangane 1929 og 1935 av Syn og Segn.
Mount Dewey
Mount Dewey er eit fjell, 1830 moh, som ligg 8 nautiske mil søraust for Mount Cheops på vestkysten av Graham Land. Det vart kartlagd av British Graham Land Expedition i 1934–37 under Rymill, og vart namngjeven av UK Antarctic Place-Names Committee i 1959 etter Melvil Dewey, amerkanaren som var opphavet til deweydesimalsystemet.
Mount Uritorco
Mount Uritorco er eit fjell oppom den sørlege delen av Telefon Ridge på Deceptionøya i Sør-Shetlandsøyane. Namnet finst på eit argentinsk kart frå 1956.
Mihai Eminescu i Botoșani
Mihai Eminescu er ein kommune i Botoșani fylke i Romania. Han er oppkalla etter diktaren Mihai Eminescu.
Busetnader
Mihai Eminescu er ein comună (landkommune) med desse busetnadane:
Millworker
«Millworker» eller «Millwork» er ein song skriven av James Taylor. Han vart opphavleg skriven for Stephen Schwartz-musikalen Working. Taylor si eiga innspeling kom ut i 1979 på albumet hans Flag i lag med «Brother Trucker», ein annan song Taylor skreiv for Working. Han har òg vorte spelt av andre artistar, inkludert Bette Midler, Emmylou Harris, Eddie Vedder frå Pearl Jam, Bruce Springsteen, Jennifer Warnes og Francis Cabrel.
Ifølgje Taylor vart han inspirert til å skriva songen raskt ei natt heime i Martha's Vineyard, «omtrent seks fot» frå der han skreiv sin tidlegare song «Secret O' Life». Han var i utgangspunktet imponert over songen og korleis han var i stand til å skriva den frå perspektivet til ei kvinne. Han byrja opphavleg å skriva songen om ein lastebilsjåfør, snarare enn ein fabrikkarbeidar, og ifølgje Taylor handlar ikkje teksten om nokon spesiell karakter i boka til Studs Terkel, Working: People Talk About What They Do All Day and How They Feel About What They Do som var grunnlaget for musikalen Working. Ifølgje Bruce Springsteen-biografen Marc Dolan var likevel teksten basert på orda til fagforeiningsorganisatoren Grace Clements, som vart intervjua for boka til Terkel. I den ferdige songen vart hovudpersonen ei ung kvinne på 1800-talet, som hadde vore gift med ein fordrukken mann og vart tvinga til å jobba i tekstilfabrikk etter at han døydde og lét åleine etter seg henne med tre barn å forsørgja. Som lindring frå slitet drøymer ho om smilet til faren og historiane til bestefaren. Ho innser at ho er fanga og at livet hennar er bortkasta fordi ho tok nokre dårlege val. Som ho syng, er ho ulykkeleg og gammal før si tid, utan noko å sjå fram til. Taylor-biografen Mark Robowsky skildra songen som «eit fiksert sjølvportrett gjennom dei slitne auga til ein kvinneleg arbeidar lenkja av livet til sin 'maskin'.»
Tittelen av songen som vart brukt i Working var «Millwork». Stephen Schwartz rekna han som favorittsongen sin i showet. Han hevda òg at songen var heilt og fullt Taylor sin idé og at han ikkje eingong tenkte på emnet som ein mogleg song. Forfattaren John Bush Jones reknar songaren i «Millwork» som «kanskje meir forpint» enn nokre av dei andre karakterane i Working. Robin Lamont song songen på Broadway.
Rolling Stone-kritikaren Stephen Holden reknar «Millworker» som ein av nøkkelsongane på Flag, og skildra han som den mest veltalande songen på Flag. Taylor-biografen Timothy White skildra Broadway-versjonen av songen som «eit sublimt, om enn undervurdert, stykke scenemagi», og rosar òg «verdigheita» i framferda til Lamont. Jones skildra songen som «grafisk og mektig». Robowsky skildra songen som «ein hymne om klasseforskjell og fagforeiningssolidaritet». «Millworker» vart inkludert på konsertalbumet til Taylor, Live, og samlealbumet hans The Essential James Taylor. Taylor framførte «Millworker» på Saturday Night Live den 12. mai 1979 saman med to andre songar frå Flag, «Up on the Roof» og «Johnnie Comes Back».
Bette Midler spelte «Millworker» i 1979 på albumet hennar Thighs and Whispers. Ifølgje Midler-biografen Mark Bego er Midler-versjonen «ein skikkeleg godbit», som gir songen ei «langsam og ettertenksam handsaming» som gir liv til karakteren. Billboard skildra versjonen hennar som «kjenslevar». AllMusic-kritikaren Joe Viglione meiner versjonen hennar er underhaldande, og at han speler på dei sterke sidene til Midler. Emmylou Harris spelte «Millworker» i 1981 på albumet hennar Evangeline. AllMusic-kritikaren Stewart Mason meinte han ikkje var særleg god. Mark Coleman og Mark Kemp i The New Rolling Stone Album Guide meinte likevel at den «inderlege» versjonen hennar var det einaste gode på albumet. Harris var ein av forfattarane bak albumet. Harris hadde ønskt å inkludera songen på sitt førre album, Roses in the Snow, men produsenten hennar Brian Ahern overtydde henne om at han var for mykje av ein poplåt for dette bluegrassalbumet. Bruce Springsteen song songen til ære for Taylor på albumet A Musicares Person of the Year Tribute i 2006. Pearl Jam-medlemmen Eddie Vedder framførte songen på scenen på Delta Plex i Grand Rapids, MI, 3. oktober 2004.
Francis Cabrel spelte inn songen på fransk som «La fabrique» på livealbumet Public frå 1984.
Oddbjørn Hågård
Oddbjørn Hågård  var ein norsk gardbrukar og politikar frå Ørland i Sør-Trøndelag som representerte Senterpartiet på Stortinget 1985-89.
Hågård gjekk handelsskule, landbruksskule og tok artiumkurs før han studerte til sivilagronom ved Norges Landbrukshøgskule i åra fram til 1966. Etter å ha vore lærar i to år, fekk han i 1968 stillinga som heradsagronom i Åfjord. Fire år seinare, 1972, hadde han same stillinga i Røros. Sidan var han husdyrkonsulent i kommunane Ørland og Bjugn 1974-80 og deretter heradsagronom i Ørland 1980-94, permittert den tida han var stortingsrepresentant. Hågård var frå 1970-åra brukar av garden Vestgård i Ørland.
Hågård engasjerte seg politisk for Senterpartiet og vart vald til kommunestyremedlem i Åfjord i 1971. Ved det neste kommunevalet stilte han til val i Ørland. Her vart han vald til ordførar, eit ombod han hadde åtte år 1976-83. Etter å ha hatt varamannsplass til Stortinget i fire år, vart Hågard vald til å representere Sør-Trøndelag og Senterpartiet perioden 1985–89. Han hadde sete i Landbrukskomitéen.
Nye Vegar
Nye Veier AS/Nye Vegar AS, er eit norsk statsaksjeselskap stifta 4. mai 2015. Selskapet overtok frå 1. januar 2016 ansvaret for utbygging og drift av visse motorvegar frå Statens vegvesen. Selskapet er etablert som ein byggherreorganisasjon og skal i første omgang ha ansvar for å byggja ut Europaveg 39 mellom Kristiansand og Ålgård, Europaveg 18 og Europaveg 6 i Trøndelag og Mjøsregionen.
Samferdsledepartementet forvaltar eigarinteressene til staten, og samferdsleministeren er generalforsamlinga til selskapet.
EHF-meisterligaen i handball 2022/Menn
Meisterligaen i handball 2022 for menn var ei turnering arrangert av Europas handballforbund (EHF) som tok til med spel i to grupper à seks lag. Dei 2 beste laga i gruppene gjekk rett til kvartfinalar, lag nummer 3-6 i gruppene måtte gjennom doble utslagskampar før dei kunne kvalifisere seg til kvartfinalane. Vinnarane av kvartfinalane møttest til finalespel i Köln helga 18. og 19. juni.
Nye Vegar
Skriveform
Kort tid etter lanseringa av Nye Veier vart namnevalet kritisert frå Noregs Mållag, sidan skriveforma vei er bokmål/riksmål, medan «veg» er tillate både på bokmål og nynorsk. For å stagga denne kritikken har følgjeleg det offisielle namnet fått eit tillegg i Nye Vegar, som er nynorsk for Nye Veier.
EHF-meisterligaen i handball 2022/Menn
Finalen
Barcelona leia 14–13 ved pause. Etter 60 minutt stod det 32–32 og ekstraomgangane skåra laga kvar sine mål til 34–34. Kielce mislukkast i to straffar, så pokalen gjekk til FC Barcelona.
FC Barcelona stilte med, mellom andre, målvakta Gonzalo Pérez de Vargas og målskårarane Aleix Gómez (10), Dika Mem (6), Timothey N’Guessan (4), Aitor Ariño (3), Ángel Fernández Pérez (3), Melvyn Richardson (3), Ludovic Fabregas (2), Ali Zeinelabedin (2), Blaž Janc (1), Thiagus Petrus (1), Domen Makuc (1) og Haniel Langaro (1). Arkadiusz Moryto var mestskårande for Kielce med sine 6 mål.
Lunds universitet
Lunds universitet (som opphavleg hadde namnet Regia Academia Carolina, Det konglege karolinske akademiet) er eit statleg universitet i Lund i Skåne i Sør-Sverige. Det vart skipa i 1666, og er det nest eldste læresetet i Sverige etter Uppsala universitet i Uppsala, og eit av dei største universiteta i Norden. I mellomalderen var det òg ein institusjon for høgare utdanning i Lund før universitetet vart skipa.
Universitetet har campus i Lund, Helsingborg og Malmö, og dessutan ein høgskule i Ljungbyhed for utdanning av trafikkflygarar. Universitetet samarbeidar med 600 universitet i meir enn 70 land, og tek del i dei internasjonale nettverka League of European Research Universities (LERU) og Universitas 21.
Barnekrosstoget
Barnekrosstoget i 1212 er eit omstridt tema; det er uklårt om det skal definerast som eit eigentleg krosstog, og om det i det heile fann stad. Det blir fortalt at eit utbrot av folkeleg entusiasme i Frankrike og Tyskland førte til at ei stor mengd med born samla seg for å ta tilbake Det heilage landet. Pave Innocens III skal ha tolka dette som eit teikn ifrå himmelen på at dei eldre krossfarane var uverdige. Ingen av borna nådde Det heilage landet; dei ble selde som slavar eller svalt ihjel undervegs gjennom Anatolia.
Nyare forsking tyder på at desse «borna» heller var fattigfolk og/eller andre rotlause, men vi har ikkje sikker kunnskap om kva som fann stad.
I litteratur
Det har vorte hevda at eventyret om Rottefangaren frå Hameln skal vera eit forsøk på å omskriva det tapet av born som barnekrosstoget førte med seg. Tor Åge Bringsværd skriv om dette i romanen Gobi – Barndommens Måne.
NM i orientering 2001
Noregsmeisterskapen i orientering 2001 vart avvikla i tida 6. til 9. september i Klæbu i [Sør-Trøndelag]]. Menn og kvinner tevla i klassisk og kort løype, samt stafett.
Kort løype
<br style="clear:both;" />
Stafett
<br style="clear:both;" />
Elin Anna Labba
Elin Anna Labba (nordsamisk Joná Gusttu Elin Ánná; ) er ein samisk forfattar og journalist frå Sverige. Ho har vunne fleire prisar for si fyrste bok Herrene sendte oss hit: om tvangsflyttingen av samene, som beskriv korleis samar blei tvinga til å flytte frå Noreg til Sverige i 1919–1920.
Biografi
Elin Anna Labba vart fødd den 30. november 1980 i Kiruna, der ho også voks opp. Ho flytte til Göteborg og tok utdanning i journalistikk ved Institutt for journalistikk, medium og kommunikasjon ved Göteborgs Universitet. Under studiane arbeidde Labba som journalist for P4 Norrbotten, SR Sápmi ved Sveriges Radio og tidsskriftet Samefolket. Ho vart uteksaminert frå Göteborgs Universitet i 2008.
Etter uteksamineringa har Labba arbeidd som sjefredaktør i Nuorat og som kommunikasjonssjef i Laponiatjuottjudus. I dag arbeider ho som prosjektleiar ved forfattarsenteret Tjállegoahte i Jokkmokk.
I 2020 debuterte ho som forfattar med boka Herrarna satte oss hit: om tvångsförflyttningarna i Sverige, utgjeven på bokmål i 2021 som Herrene sendte oss hit: om tvangsflyttingen av samene.
Holst Point
Holst Point er eit nes ved Beascochea Bay som delar bukta i to armar, på vestkysten av Graham Land i Antarktis. Det vart først kartlagd av British Graham Land Expedition under Rymill, 1934–37, og vart namngjeve av UK Antarctic Place-Names Committee i 1959 etter Axel Holst, ein norsk biokjemikar som i 1907, i lag med Theodor C.B. Frölich, først produserte skjørbuk eksperimentelt og som la grunnlag for det seinare arbeidet med vitaminar.
Brandangersundet bru
Brandangersundet bru er ei nettverksbogebru på fylkesveg 4 i Gulen kommune i Vestland. Brua går over Brandangersundet.
Planlegging og bygging
Brua er prosjektert av Aas-Jakobsen AS. Planlegginga av brua vart mykje meir omfattande enn fyrst tenkt og byggestart på brua vart utsett fleire gonger. I mars 2009 var anbodet lyst ut med frist 18. mai 2009. I juli 2009 vart det underteikna kontrakt med Skanska om bygging av brua. Brua vart bygd på land i Sløvåg og så lyft på plass av to kranbåtar 3. september 2010. For å få gjennomført lyftet og transporten til Brandangersundet måtte ei høgspentlinje som forsyner Mongstad-raffineriet med straum mellombels demonterast. Dette vart gjort i samband med produksjonsstopp på raffineriet i september 2010. 4. november 2010 vart Fylkesveg 4 i Sogn og Fjordane, Sløvåg-Ånneland, offisielt opna.
Guatemalansk mat
Guatemalansk mat er mangfaldig, med element frå maya-, garifuna- og spansk matkultur. Ei rekkje matvarer som i dag blir brukt over heile verda stammar frå den mesoamerikanske regionen, som Guatemala er ein del av, og blir også brukt i den lokale matlaginga. Døme på slke ingrediensar er mais, bønner, kakao, avokado, chili, vanilje og tomat. Mais er grunnlaget for mange matrettar fra Guatemala, som tamale. Det blir også brukt fleire frø og blomar i matlaginga.
Langs den karibiske kysten er mat prega av garifunakulturen og ingrediensar som banan, kokosnøtt, kokebanan, fisk og skaldyr er mykje brukt.
Fleire guatemalanske rettar er knytt til særskilde dagar i veka eller til heilagdagar. Ein vanleg skikk er å eta paches (ein type tamale laga av potet) på ein torsdag, eller fiambre i samband med helgemesse.
Tamale
Tamale er laga av ein stiverik deig (masa) med fyll som blir dampa innpakka i blad. Det skal finnast mange hundre ulike tamaletypar i Guatemala. Dei kan ha masa laga av mais, potet eller ris, fyll av kjøt, frukter eller nøtter, og vera pakka inn i grøne blad frå maxan (Calathea lutea), bananblad eller blada til maiskolbar.
Maisen ein bruker til masa er som regel ikkje søt, slik mais ein et i til dømes Noreg ofte er. Denne søtare maisen som ein gjerne et på kolben blir kalla elote i Guatemala.
Nokre typar tamale er:
Fylkesveg 221 i Aust-Agder
Fylkesveg 221 i Aust-Agder går mellom Indre Årsnes og Ulvøysund i Lillesand kommune. Vegen er 6,0 km lang.
NM i alpine greiner 2021
Noregsmeisterskapen i alpine greiner 2021 vart avvikla i tida 15. til 25. april på Oppdal i Sør-Trøndelag og på Ål i Buskerud. Utforrenna og superkombinasjonane, terminfesta til 7. og 8. april, vart avlyste.
Slalåm
Dato: 17. april
Stad: Oppdal
<br style="clear:both;" />
Storslalåm
Dato: 16. april
Stad: Oppdal
<br style="clear:both;" />
Vidlåm
Dato: 24. april
Stad: Ål
<br style="clear:both;" />
Slalåm
Dato: 18. april
Storslalåm
Dato: 15. april
Vidlåm
Dato: 25. april
Đetinja
Đetinja (serbisk Ђетиња) er ei elv vest i Serbia, ei 75 km lang kjeldeelv til Zapadna Morava.
Jernbanelinja Beograd-Bar går gjennom Đetinja-dalen.
I følgje ei segn straffa osmanarane, som ein gong styrte her, dei lokale innbyggjarane ved å ta barna deira og kaste dei i elva. Elva vart då kalla Đetinja rijeka, som på den lokale dialekten tyder «barneelva».
Đetinja spring ut frå nordsida av Zlatibor i det vestlege Serbia. Frå kjelda til munningen renn ho austover, gjennom den vesle Kremna-senkinga mellom Tara og Zlatibor. Đetinja har grave ut ei 8 km lang og 300 meter djup kløft. Ved landsbyen Vrutci vart elva demd opp i 1986 og den kunstige Vrutcisjøen vart skapt. Det finst òg eit lite vasskraftverk ved Đetinja i byen Užice, som er det eldste i Serbia teikna etter prinsippa til Nikola Tesla i 1899.
Den største sideelva hennar er Skrapež, og mindre enn ein kilometer lenger nede renn ho saman med Golijska Moravica og dannar Zapadna Morava.
Axel Holst
Axel Holst var ein norsk lege og professor i medisin, kjend for bidraga sine i kampen mot skjørbuk.
Holst tok medisinsk embetseksamen i 1884 og vart dr.med. med ei avhandling om streptokokkar i 1892, begge ved Det Kongelige Frederiks Universitet. Ved same lærestad var han professor i medisin (1893–1930), og leia institutt for hygiene og bakteriologi. Han var rektor 1919-21 og var president i Den norske lægeforening (1898-99, 1902-03).
Holst er mest kjend for arbeidet sitt med Theodor Frølich og Valentin Fürst, der dei fann ei kopling mellom ernæring og skjørbuk, og påviste rolla til C-vitaminet. Før det hadde han òg vesentlege bidrag til forståinga av mellom anna rolla til inneklimaet. Han gav òg ut fleire bøker om hygiene. Holst var soneson av statsfysikus og professor i hygiene, Frederik Holst, i tillegg til bror til dr.phil. Clara Holst.
Holst Point er eit nes i Antarktis som er kalla opp etter Axel Holst.
Dobson Dome
Dobson Dome er eit markant snødekt, kuppelforma fjell på 950 moh mellom Rohss Bay og Croft Bay, nord på James Ross Island. Det vart kartlagd av Falkland Islands Dependencies Survey i 1958–61, og vart namngjeven av UK Antarctic Place-Names Committee etter Alban T.A. Dobson (1885–1962), ein britisk embetsmann som var sekretær i Den internasjonale kvalfangstkommisjonen frå 1949–59 og direktør i International Council for the Exploration of Sea frå 1952–55.
Marie Sneve Martinussen
Marie Sneve Martinussen er ein norsk samfunnsøkonom, musikar og politikar. Martinussen er konstituerande partileiar for Raudt frå 2023.
Karriere
Ho har arbeidd som rådgjevar i Miljødirektoratet.
Frå 2012 til 2023 var ho nestleiar i partiet Raudt.
Ho har sidan 2021 representert Akershus og Raudt på Stortinget.
Abantsjøen
Abantsjøen (tyrkisk Abant Gölü) er ein innsjø i provinsen Bolu nordvest i Anatolia i Tyrkia, danna etter eit stort jordras. Innsjøen ligg 1328 meter over havet, 32 km frå byen Bolu. Det er eit populært fritidsområde og ligg 21 km frå vegen mellom İstanbul og Ankara ved Bolufjellet. Abantsjøen er ein naturpark.
Innsjøen har eit areal på 1,28 km2 og er på det djupate 18 meter. Det ligg to store hotell ved innsjøen. Det veks svartfuru, furu, eik, ask, agnbøk, piletre, einebærbusk, tamarisk, hassel, mispel og jordbærtre er av tre som veks i skogen kring innsjøen. Her finn ein òg villsvin, dåhjort, rådyr, brunbjørn, gråulv, raudrev, sjakal og kanin.
Shalva
Shalva (hebraisk skrift שַׁלְוָה, tyder Tryggleik) er ein moshav shitufi sør i Israel. Han ligg sør i Shephelah nær Kiryat Gat og høyrer til Shafir regionale kommune. I 2006 hadde han 436 innbyggjarar.
Moshaven vart grunnlagd i 1952 av immigrantar som hovudsakleg kom frå Libya. Namnet er henta frå boka Salmane 122:7: «Må fred råda innanfor dine vollar, tryggleik i dine borger!»
Sepp Bradl
Josef Bradl, best kjend som Sepp Bradl, var ein tysk-austerriksk skihoppar, kombinertløpar, alpinist og skihopptrenar. Han er særleg kjend som hoppar. Bradl vart verdsmeister i 1939, og var den fyrste som hoppa over 100 meter på ski. I 1953 vann han den fyrste tysk-austerrikske hoppveka. Bradl representerte SC Bischofshofen.
Aktiv
Bradl var fødd i Wasserburg am Inn i Bayern, men voks opp i Mühlbach am Hochkönig i forbundslandet Salzburg i Austerrike. Den 15. mars 1936 vart han det fyrste mennesket som hoppa over 100 meter i ein skibakke. Det hende i den nyreiste hoppbakken Bloudkova i Planica i dåverande Jugoslavia. Bradl landa på 101,5 meter. To år seinare forbetra han sin eigen verdsrekord til 107 meter.
Vinteren 1939 vann Bradl gullmedaljen i skihopping under verdsmeisterskapen i nordiske greiner. Meisterskapen fann stad i Zakopane, der Bradl enda opp med 224,7 poeng, eit halvt poeng meir enn sølvvinnaren, norske Birger Ruud, medan ein annan nordmann, Arnholdt Kongsgård, fekk bronsemedaljen. Same sesongen vart Bradl tysk meister i Oberhof, ein prestasjon han gjentok i 1941 i Spindlermühle.
Bradl gjekk i 1953 til topps i den aller fyrste tysk-austerrikske hoppveka. Han vann rennet i Innsbruck, og vart nummer to i dei tre andre renna, som alle vart vunne av tre ulike nordmenn; Asgeir Dølplads, Erling Kroken og Halvor Næs. Bradl enda opp med 878,6 poeng, Halvor Næs vart nummer to samanlagt med 877,5 poeng. Sesongen etter vann Bradl hoppvekerennet i Bischofshofen den 6. januar 1954. I Ski-VM 1954 i Falun vart han nummer 10, og under Vinter-OL i Cortina d'Ampezzo i 1956 enda han som nummer 12.
Trenar og gjestgevar
Seinare var Bradl trenar for det austerrikske landslaget i skihopping i mange år. Han dreiv elles sitt eige gjestehus i Mühlbach am Hochkönig til han døydde, 64 år gammal.
Homing Head
Homing Head er eit nes at nordaustsida av Sally Cove på Horseshoe Island, utanfor Graham Land i Antarktis. Det vart namngjeve av UK Antarctic Place-Names Committee i 1958. Namnet kom av at dette svarte neset med 60 meter høge klipper var lett kjenneleg for sledane til Falkland Islands Dependencies Survey når dei var på veg heim til stasjonen på Horseshoe Island.
Dragovištica
Dragovištica eller Dragovishtitsa (serbisk Драговиштица; bulgarsk Драговищица) er ei elv søraust i Serbia og vest i Bulgaria med ei lengd på 63 km. Ho er ei sideelv til Struma.
Namnet Hall
Hall er eit nordisk mannsnamn og eit etternamn som kan ha fleire opphav. Førenamnet kjem frå norrønt Hallr og tyder 'stein' eller 'helle'. Det finst òg i samansette namn som Halldor, Hallgeir, Hallstein og Halvard og i kortforma Halle.
Det engelske etternamnet Hall er avleidd av gammalengelsk heall, som opphavleg viste til eit stort opphaldsrom, som hall på norsk, og seinare til herskapshus. Namnet blei hovudsakleg brukt om tenarar og liknande som budde i sjølve herskapshuset.
Bruk
Som førenamn er Hall nokså sjeldan i bruk i Noreg i dag. Ifylgje Statistisk sentralbyrå er det om lag 20 menn i Noreg som heiter Hall i 2012. Samtidig er det 332 nordmenn som har Hall som etternamn.